**Folytatódnak a „Földet a gazdáknak!” program árverései a Békéscsabai járásban**

A Kormány a „Földet a gazdáknak!” program keretében döntött a **3 hektár feletti**, állami tulajdonú földek földművesek részére árveréssel történő értékesítéséről.

A Békés Megyei Kormányhivatal tájékoztatja a Tisztelt Érdeklődőket, hogy a „Földet a gazdáknak!” program keretében, 2016. március 8. napjától a Békéscsabai Járási Hivatal illetékességi területéhez tartozó földterületek tekintetében is újrakezdődik a Magyar Állam tulajdonába, a Nemzeti Földalap vagyoni körébe tartozó, 3 hektár feletti, kijelölt földterületek értékesítése.

A fenti árverések Békéscsabán, a Derkovits sor 2. szám alatt a földszinti nagyteremben kerülnek lebonyolításra.

Az árveréseket **a Békés Megyei Kormányhivatal bonyolítja le a Nemzeti Földalap munkatársai közreműködésével,** közjegyzők jelenlétében.

**A** **Békéscsabai járásban** **33 db földrészlet kerül meghirdetésre az alábbiak szerint**:

I. Az árverés időpontja: 2016. március 8.

Árverésre kerülő földrészletek: Telekgerendás 8 db

Doboz: 6 db

II. Az árverés időpontja: 2016. március 9.

Árverésre kerülő földrészletek: Békéscsaba: 11 db

Csorvás: 4 db

Kétsoprony: 4 db

A részvételi feltételekre és az árverés lebonyolítására vonatkozó szabályok az előző ütemhez képest nem változtak. A földrészletek túlnyomó részt szántó művelési ágban nyilvántartottak.

Az árverésekkel kapcsolatos hirdetmények megtekinthetőek a [www.nfa.hu](http://www.nfa.hu/), a [www.bekesijarasok.hu](http://www.bekesijarasok.hu/) honlapokon, továbbá kifüggesztésre kerültek az érintett önkormányzatoknál is.